पाएं अपने शहर की ताज़ा ख़बरें और फ्री ई-पेपरडाउनलोड करें
दिल्ली में कोरोना के संक्रमण से ऑक्सीजन, बेड की कमी को लेकर आप उपमुख्यमंत्री मनीष सिसोदिया मंगोलपुरी स्थित संजय गांधी मेमोरियल हॉस्पिटल का दौरा कर वहां स्वास्थ्य सुविधाओं का जायज़ा लिया। इस अस्पताल में फ्रांस से मंगवाए गए ऑक्सीजन प्लांट को लगाया गया है जो आज से काम करना शुरू कर दिया है। इस प्लांट से प्रतिदिन 80-100 बड़े सिलेंडर रिफिल किए जाएंगे। जिसकी वजह से सामान्य ऑक्सीजन बैड्स के साथ-साथ आईसीयू बैड्स को ऑक्सीजन की आपूर्ति की जा सकेगी।
संजय गांधी मेमोरियल हॉस्पिटल में 300 बैड्स की क्षमता है जिसमें 118 कोविड बैड्स है। इस दौरान इस अस्पताल में सिसोदिया ने हॉस्पिटल के कोविड वार्ड जाकर मरीजों का हाल जाना। उन्होंने डॉक्टरों को मरीजों को बेहतर सुविधा मुहैया करवाने के निर्देश भी दिए। सिसोदिया ने आज कॉमनवेल्थ गेम्स विलेज में स्थित कोविड केअर सेंटर का दौरा कर वहाँ की स्थिति और स्वास्थ्य सुविधाओं का जायजा लिया।
इस केंद्र में उपमुख्यमंत्री ने डॉक्टरों से बातचीत कर व्यवस्था का जायजा लिया। वर्तमान में ऑक्सीजन की कम आपूर्ति के हालात को देखते हुए इस केंद्र में ऑक्सीजन प्लांट लगाया गया है। इस कोविड केअर सेंटर की क्षमता 500 बैड्स की है लेकिन ऑक्सीजन की कमी के कारण यहां बैड्स खाली है। उपमुख्यमंत्री ने बताया कि जैसे ही ऑक्सीजन की आपूर्ति नियमित हो जाएगी इस सेंटर को पूरी क्षमता के साथ चलाया जाएगा।
रामलीला मैदान में बन रही कोविड सेंटर का सिसोदिया ने किया दौरा
मुख्यमंत्री मनीष सिसोदिया ने मंगलवार को स्वास्थ्य मंत्री सत्येंद्र जैन के साथ रामलीला मैदान में बन रहे 500 बैड्स के आईसीयू सेंटर का भी जायज़ा लिया। रामलीला मैदान में आईसीयू सेंटर बनाने का काम युद्धस्तर पर जारी है। अगले एक सप्ताह के भीतर इस सेंटर की शुरुआत की जा सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn